CELEX: 32008R0733
Language: hu
Date: 2008-07-15 00:00:00
Title: A Tanács 733/2008/EK rendelete ( 2008. július 15. ) a csernobili atomerőműben történt balesetet követően a harmadik országokból származó mezőgazdasági termékek behozatalára irányadó feltételekről (kodifikált változat)

30.7.2008   
            
            
               HU
            
            
               Az Európai Unió Hivatalos Lapja
            
            
               L 201/1
            
         
      A TANÁCS 733/2008/EK RENDELETE
   
   (2008. július 15.)
   a csernobili atomerőműben történt balesetet követően a harmadik országokból származó mezőgazdasági termékek behozatalára irányadó feltételekről
   (kodifikált változat)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére,
   tekintettel a Bizottság javaslatára,
   mivel:
   
               (1)
            
            
               A csernobili atomerőműben történt balesetet követően a harmadik országokból származó mezőgazdasági termékek behozatalára irányadó feltételekről szóló, 1990. március 22-i 737/90/EGK tanácsi rendeletet (1) több alkalommal jelentősen módosították (2). Az áttekinthetőség és érthetőség érdekében ezt a rendeletet kodifikálni kell.
            
         
               (2)
            
            
               A csernobili atomerőműben 1986. április 26-án bekövetkezett balesetet követően jelentős mennyiségű radioaktív anyag került a légkörbe.
            
         
               (3)
            
            
               A nukleáris balesetet vagy bármely egyéb radiológiai veszélyhelyzetet követően az élelmiszerek és a takarmányok radioaktív szennyezettségének legmagasabb megengedhető mértékének megállapításáról szóló, 1987. december 22-i 3954/87/Euratom tanácsi rendelet (3), rendelkezéseinek sérelme nélkül a Közösségnek biztosítania kell, tekintettel a csernobili baleset sajátos hatásaira, hogy az emberi fogyasztásra szánt és vélhetően szennyezett mezőgazdasági árukat és feldolgozott mezőgazdasági termékeket kizárólag közös rendelkezések alapján hozzák be a Közösségbe.
            
         
               (4)
            
            
               Ezeknek a közös rendelkezéseknek meg kell óvniuk a fogyasztók egészségét, a Közösség és a harmadik országok közötti kereskedelemre gyakorolt indokolatlanul hátrányos hatások nélkül fenn kell tartaniuk a piac egységes jellegét és meg kell előzniük a kereskedelem eltérítését.
            
         
               (5)
            
            
               A legmagasabb megengedett értékek betartását megfelelően ellenőrizni kell, ami a megfelelés elmaradása esetén a behozatal megtiltásához is vezethet.
            
         
               (6)
            
            
               Számos mezőgazdasági termékben a radioaktív szennyezés lecsökkent, vagy folyamatosan csökken a csernobili baleset előtti szintekre. Emiatt be kell vezetni egy eljárást, amely lehetővé teszi ezeknek a termékeknek a kivonását e rendelet hatálya alól.
            
         
               (7)
            
            
               Ugyanis ez a rendelet kiterjed az összes emberi fogyasztásra szánt mezőgazdasági árura és feldolgozott mezőgazdasági termékre, a jelenlegi esetben nincs szükség az egyes élő patás állatok Közösségbe történő behozatalára, valamint a Közösségen történő átszállítására vonatkozó állat-egészségügyi szabályok megállapításáról szóló, 2004. április 26-i 2004/68/EK tanácsi irányelv (4) 14. cikkében említett eljárás alkalmazására.
            
         
               (8)
            
            
               Az e rendelet végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat (5) rendelkezései alapján kell bevezetni,
            
         ELFOGADTA EZT A RENDELETET:
   1. cikk
   Az I. mellékletben felsorolt, emberi fogyasztásra alkalmatlan termékek, valamint az 5. cikk (2) bekezdésében említett eljárás alapján e rendelet hatálya alól kivonható termékek kivételével ez a rendelet azokra a harmadik országból származó termékekre vonatkozik, amelyekre kiterjed:
   
               a)
            
            
               a Szerződés I. melléklete;
            
         
               b)
            
            
               a glükózról és a laktózról szóló, 2006. november 7-i 1667/2006/EK tanácsi rendelet (6);
            
         
               c)
            
            
               az ovalbuminra és laktalbuminra vonatkozó közös kereskedelmi rendszerről szóló, 1975. október 29-i 2783/75/EGK tanácsi rendelet (7);
            
         
               d)
            
            
               a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendelet (8).
            
         2. cikk
   (1)   Az egyéb hatályos rendelkezések sérelme nélkül, az 1. cikkben említett termékek akkor kerülhetnek szabad forgalomba, ha az e cikk (2) bekezdésében megállapított legmagasabb megengedett értéket nem haladják meg:
   (2)   a cézium – 134 és – 137 kumulált legmagasabb radioaktivitási szintje nem haladja meg (9):
   
               a)
            
            
               a 370 Bq/kg értéket a II. mellékletben felsorolt tej és tejtermékek, valamint a csecsemőknek az első négy-hat hónapban biztosított speciális táplálására szánt élelmiszerek esetében, amelyek önmagukban megfelelnek a személyek e csoportja tápanyagigényeinek és olyan csomagolásban kerülnek kiskereskedelmi forgalomba, amelyek egyértelműen azonosíthatók, címkéjükön pedig fel van tüntetve, hogy „élelmiszerkészítmény csecsemők részére”;
            
         
               b)
            
            
               a 600 Bq/kg valamennyi egyéb érintett termék esetében.
            
         3. cikk
   (1)   A tagállamok az 1. cikkben említett termékek vonatkozásában ellenőrzik a 2. cikkben meghatározott legmagasabb megengedett értékek betartását, figyelembe véve a szennyezettség szintjét a származási országban.
   Az ellenőrzés magában foglalhatja az export bizonyítványok bemutatását is.
   Az elvégzett ellenőrzések eredményétől függően a tagállamok megteszik a 2. cikk (1) bekezdésének alkalmazásához szükséges intézkedéseket, beleértve a szabad forgalomba hozatal megtiltását, minden esetet egyedileg, vagy egy adott termékre vonatkozóan általánosan elbírálva.
   (2)   Minden tagállam megküldi a Bizottság részére az e rendelet alkalmazására vonatkozó összes információt, különösen azokat az eseteket, amikor a legmagasabb megengedett értéket nem tartották be.
   A Bizottság ezeket az információkat továbbítja a többi tagállam felé.
   (3)   Amennyiben megállapítják, hogy a legmagasabb megengedett értékeket ismételten nem tartják be, az 5. cikk (2) bekezdésében említett eljárás szerinti szükséges intézkedések megtehetők.
   Ezek az intézkedések kiterjedhetnek az érintett harmadik országból származó termékek behozatalának tilalmára is.
   4. cikk
   Az e rendelet alkalmazására vonatkozó rendelkezéseket, valamint az I. mellékletben található termékekkel kapcsolatos és az e rendeletből kizárt termékek listájának bármely módosítását a 5. cikk (2) bekezdésében említett eljárásnak megfelelően fogadják el.
   5. cikk
   (1)   A Bizottságot egy bizottság segíti.
   (2)   Az e bekezdésre történő hivatkozás esetén az 1999/468/EK határozat 5. és 7. cikkét kell alkalmazni.
   Az 1999/468/EK határozat 5. cikkének (6) bekezdésében megállapított időtartam egy hónap.
   6. cikk
   A III. mellékletben felsorolt rendeletekkel módosított 737/90/EGK rendelet hatályát veszti.
   A hatályon kívül helyezett rendeletre történő utalásokat úgy kell tekinteni, mintha erre a rendeletre vonatkoznának és a IV. mellékletben foglalt megfelelési táblázattal összhangban kell alkalmazni.
   7. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   A rendelet hatályát veszti:
   
               a)
            
            
               2010. március 31-én, kivéve ha a Tanács egy korábbi időpontban másképpen nem határoz, különösen ha a 4. cikkben említett kizárt termékek jegyzéke tartalmazza az összes, emberi fogyasztásra alkalmas olyan terméket, amelyre e rendelet hatálya kiterjed;
            
         
               b)
            
            
               A 3954/87/Euratom rendelet 2. cikkének (1) bekezdésében említett bizottsági rendelet hatálybalépésekor, amennyiben ez a rendelet 2010. március 31. előtt lép hatályba.
            
         
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. július 15-én.
      
         
            a Tanács részéről
         
         
            az elnök
         
         M. BARNIER
         
      
   
   
      (1)  HL L 82., 1990.3.29., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított rendelet.
   
      (2)  Lásd a III. mellékletet.
   
      (3)  HL L 371., 1987.12.30., 11. o. A legutóbb a 2218/89/Euratom rendelettel (HL L 211., 1989.7.22., 1. o.) módosított rendelet.
   
      (4)  HL L 139., 2004.4.30., 321. o. Helyesbített változat: HL L 226., 2004.6.25., 128. o.
   
      (5)  HL L 184., 1999.7.17., 23. o. A legutóbb a 2006/512/EK határozattal (HL L 200., 2006.7.22., 11. o.) módosított határozat.
   
      (6)  HL L 312., 2006.11.11., 1. o.
   
      (7)  HL L 282., 1975.11.1., 104. o. A legutóbb a 2916/95/EK bizottsági rendelettel (HL L 305., 1995.12.19., 49. o.) módosított rendelet.
   
      (8)  HL L 318., 1993.12.20., 18. o. A legutóbb a 2580/2000/EK rendelettel (HL L 298., 2000.11.25., 5. o.) módosított rendelet.
   
      (9)  A sűrített vagy szárított termékekre vonatkozó értékeket a fogyasztásra kész, előkészített termék alapján kell kiszámolni.
   
      I. MELLÉKLET
      Emberi fogyasztásra alkalmatlan termékek
      
                  KN-kód
               
               
                  Árumegnevezés
               
            
                  ex 0101 10 10
                  ex 0101 90 19
               
               
                  Versenyló
               
            
                  ex 0106
               
               
                  Egyéb (élő állat a házi nyúl és a galamb kivételével: nem emberi fogyasztásra)
               
            
                  0301 10
               
               
                  Élő díszhal
               
            
                  0408 11 20
                  0408 19 20
                  0408 91 20
                  0408 99 20
               
               
                  Emberi fogyasztásra alkalmatlan madártojás héj nélkül és tojássárgája (1)
                  
               
            
                  ex 0504 00 00
               
               
                  Nem ehető állati bél, hólyag és gyomor (a halhólyag kivételével), egészben és darabban
               
            
                  0511 10 00
                  ex 0511 91 90
                  0511 99
               
               
                  Másutt nem említett állati termék az ehető állati vér kivételével; az 1. vagy a 3. árucsoportba tartozó, emberi fogyasztásra nem alkalmas élettelen állat
               
            
                  ex 0713
               
               
                  Szárított hüvelyes zöldség kifejtve, hántolva vagy felesen is, vetésre
               
            
                  1001 90 10
               
               
                  Tönköly vetésre (1)
                  
               
            
                  1005 10 11
                  1005 10 13
                  1005 10 15
                  1005 10 19
               
               
                  Hibridkukorica vetésre (1)
                  
               
            
                  1006 10 10
               
               
                  Rizs vetésre (1)
                  
               
            
                  1007 00 10
               
               
                  Hibrid cirok vetésre (1)
                  
               
            
                  1201 00 10
                  1202 10 10
                  1204 00 10
                  1205 10 10
                  1206 00 10
                  1207 20 10
                  1207 40 10
                  1207 50 10
                  1207 91 10
                  1207 99 15
               
               
                  Olajos mag és olajtartalmú gyümölcs, egészben vagy törve, vetésre (1)
                  
               
            
                  1209
               
               
                  Mag, gyümölcsök és spóra vetésre
               
            
                  1501 00 11
               
               
                  Sertészsír és egyéb sertés zsiradék ipari felhasználásra, az emberi fogyasztásra alkalmas élelmiszer-előállítás kivételével (1)
                  
               
            
                  1502 00 10
               
               
                  Szarvasmarhafaggyú, birka- vagy kecskefaggyú, a 1503 cím kivételével, is ipari felhasználásra, az emberi fogyasztásra alkalmas élelmiszer-előállítás kivételével (1)
                  
               
            
                  1503 00 11
               
               
                  Zsírsztearin és oleosztearin ipari felhasználásra (1)
                  
               
            
                  1503 00 30
               
               
                  Faggyúolaj ipari felhasználásra, az emberi fogyasztásra alkalmas élelmiszer-előállítás kivételével (1)
                  
               
            
                  1505 00
               
               
                  Gyapjúzsír és ennek zsíros származékai (a lanolint is beleértve)
               
            
                  1507 10 10
                  1507 90 10
               
               
                  Szójababolaj és frakciói finomítva is; de vegyileg nem átalakítva műszaki vagy ipari felhasználásra, az emberi fogyasztásra alkalmas élelmiszer-előállítás kivételével (1)
                  
               
            
                  1508 10 10
                  1508 90 10
               
               
                  Földimogyoró-olaj és frakciói finomítva is; de vegyileg nem átalakítva műszaki vagy ipari felhasználásra, az emberi fogyasztásra alkalmas élelmiszer-előállítás kivételével (1)
                  
               
            
                  1511 10 10
               
               
                  Nyers pálmaolaj és frakciói finomítva is; de vegyileg nem átalakítva műszaki vagy ipari felhasználásra, az emberi fogyasztásra alkalmas élelmiszer-előállítás kivételével (1)
                  
               
            
                  1511 90 91
                  1512 11 10
                  1512 19 10
                  1512 21 10
                  1512 29 10
                  1513 11 10
                  1513 19 30
                  1513 21 10
                  1513 29 30
                  1514 11 10
                  1514 19 10
                  1514 91 10
                  1514 99 10
                  1515 19 10
                  1515 21 10
                  1515 29 10
                  1515 50 11
                  1515 50 91
                  1515 90 21
                  1515 90 31
                  1515 90 40
                  1515 90 60
                  1516 20 95
               
               
                  Egyéb olajok műszaki vagy ipari felhasználásra, az emberi fogyasztásra alkalmas élelmiszer-előállítás kivételével (1)
                  
               
            
                  1515 30 10
               
               
                  Ricinusolaj és frakciói a szintetikus szálak vagy műanyagok gyártásában használt aminoundekánsav előállításához (1)
                  
               
            
                  1515 90 11
               
               
                  Tungolaj, jojoba- és oiticicaolaj; mirtuszviasz és japánviasz; frakciói
               
            
                  1518 00 31
                  1518 00 39
               
               
                  Stabilizált folyékony növényi olaj, keverék, műszaki vagy ipari felhasználásra, az emberi fogyasztásra alkalmas élelmiszer-előállítás kivételével (1)
                  
               
            
                  2207 20 00
               
               
                  Etilalkohol és más szesz; denaturálva, bármilyen alkoholtartalommal
               
            
                  3824 10 00
               
               
                  Elkészített kötőanyagok öntödei formához vagy maghoz
               
            
                  4501
               
               
                  Természetes parafa, nyersen vagy egyszerűen előkészítve; parafahulladék; aprított, szemcsézett vagy őrölt parafa
               
            
                  5301 10 00
                  5301 21 00
                  5301 29 00
               
               
                  Len nyersen vagy megmunkálva, de nem fonva
               
            
                  5302
               
               
                  Valódi kender (Cannabis sativa L.) nyersen vagy megmunkálva, de nem fonva; kenderkóc és –hulladék (beleértve a fonalhulladékot és a foszlatott anyagot is)
               
            
                  ex 6. árucsoport
               
               
                  Élő fák és egyéb növények; gumók, gyökerek és ehhez hasonló részek, vágott virágok és díszítő lombdíszek, a 0601 20 10 vtsz. alá tartozó cikória növény és gyökér kivételével
               
            
         (1)  Az áru akkor kerülhet az alcím alá, ha megfelel a vonatkozó közösségi rendelkezésekben meghatározott feltételeknek.
   
   
      II. MELLÉKLET
      Tej és tejtermékek, amelyekre a 370 Bq/kg megengedett legmagasabb érték vonatkozik
      
                  KN-kódok
               
               
                  0401
               
            
                  0402
               
            
                  0403 10 11–39
               
            
                  0403 90 11–69
               
            
                  0404
               
            
   
      III. MELLÉKLET
      A hatályon kívül helyezett rendelet és annak módosításai
      
                  A Tanács 737/90/EGK rendelete
                  (HL L 82., 1990.3.29., 1. o.)
               
               
                   
               
            
                  A Tanács 686/95/EK rendelete
                  (HL L 71., 1995.3.31., 15. o.)
               
               
                   
               
            
                  A Tanács 616/2000/EK rendelete
                  (HL L 75., 2000.3.24., 1. o.)
               
               
                   
               
            
                  A Tanács 806/2003/EK rendelete
                  (HL L 122., 2003.5.16., 1. o.)
               
               
                  Kizárólag a III. melléklet 7. pontja
               
            
   
      IV. MELLÉKLET
      Megfelelési táblázat
      
                  737/90/EGK rendelet
               
               
                  Ez a rendelet
               
            
                  1. cikk, bevezető szavak
               
               
                  1. cikk, bevezető szavak
               
            
                  1. cikk, első francia bekezdés
               
               
                  1. cikk, a) pont
               
            
                  1. cikk, második francia bekezdés
               
               
                  1. cikk, b) pont
               
            
                  1. cikk, harmadik francia bekezdés
               
               
                  1. cikk, c) pont
               
            
                  1. cikk, negyedik francia bekezdés
               
               
                  1. cikk, d) pont
               
            
                  1. cikk, ötödik francia bekezdés
               
               
                  —
               
            
                  2. cikk
               
               
                  2. cikk, (1) bekezdés
               
            
                  3. cikk, első bevezető mondat
               
               
                  —
               
            
                  3. cikk, második bevezető mondat
               
               
                  2. cikk, (2) bekezdés, bevezető mondat
               
            
                  3. cikk, első és második francia bekezdés
               
               
                  2. cikk, (2) bekezdés, a) és b) pont
               
            
                  4. cikk, (1) bekezdés, első, második és harmadik mondat
               
               
                  3. cikk, (1) bekezdés, első, második és harmadik albekezdés
               
            
                  4. cikk, (2) bekezdés, első és második mondat
               
               
                  3. cikk, (2) bekezdés, első és második albekezdés
               
            
                  5. cikk, első és második mondat
               
               
                  3. cikk, (3) bekezdés, első és második albekezdés
               
            
                  6. cikk
               
               
                  4. cikk
               
            
                  7. cikk, (1) és (2) bekezdés
               
               
                  5. cikk, (1) és (2) bekezdés
               
            
                  7. cikk, (3) bekezdés
               
               
                  —
               
            
                  —
               
               
                  6. cikk
               
            
                  8. cikk, (1) bekezdés
               
               
                  7. cikk, első albekezdés
               
            
                  8. cikk, (2) bekezdés, bevezető rész
               
               
                  7. cikk, második bekezdés, bevezető szavak
               
            
                  8. cikk, (2) bekezdés, 1. pont
               
               
                  7. cikk, második bekezdés, a) pont
               
            
                  8. cikk, (2) bekezdés 2. pont
               
               
                  7. cikk, második bekezdés, b) pont
               
            
                  
                     I. melléklet
                  
               
               
                  
                     I. melléklet
                  
               
            
                  
                     II. melléklet
                  
               
               
                  
                     II. melléklet
                  
               
            
                  —
               
               
                  
                     III. melléklet
                  
               
            
                  —
               
               
                  
                     IV. melléklet